《晓起有怀仲晦彦集不至》
宋代·黄铢

月落北牖晓，邻鸡号梦残。
林端清露坠，寝衣凄已单。
爽朗朝景晰，嘲啾庭雀喧。
日高溪雾收，四望开青天。
荷谢水初冷，菊黄香正繁。
晶晶灏气凝，余光浮远川。
怀人天一方，晤言谁与殊。
徘徊遂薄暝，丹枫摇暮寒。

作者简介：黄铢（1131～1199）字子厚，号谷城，建安（今福建建瓯）人。徙居崇安。其母为孙道绚，少师事刘子翚，与朱熹为同门友。以科举失意，遂隐居不仕。理宗庆元五年卒，年六十九。著有《谷城集》五卷。事见《晦庵集》卷七六《黄子厚诗序》、卷八七《祭黄子厚文》，《宋元学案》卷四三有传。